Hoe ervaar julle die beginsels (of Life Apps) waaroor ons die laaste paar weke gesels?
Watter een van die beginsels tot dusvêr het julle die meeste mee gesukkel - Vergifnis, Skuldbelydenis, Rus ...?
Hierdie week praat ons oor vertroue. Wat veroorsaak dat ons sukkel om mense te vertrou?
Lees saam 1 Korintiers 13:4-7
In jou sterkste verhouding, hoeveel van hierdie beginsels kan jy afmerk?
In jou swakste verhouding, hoeveel van hierdie beginsels kan jy afmerk?
Vers 7 gee vier baie kort belangrike frases: die liefde bedek, glo (kan ook met 'vertrou' vertaal word), hoop, verdra alles (kan ook met 'altyd' vertaal word)
Wat maak dat hierdie vier frases so belangrik is vir 'n gesonde verhouding?
In elke verhouding is daar 'n gaping tussen my verwagting van die ander persoon en my ervaring van die ander persoon.
Ons het aannames oor hoe sekere verhoudings moet werk (by die huis, werk, sportveld ens.) en ook verwagtinge dat wanneer iemand iets sê hulle dit so sal doen, maar daardie aannames word meeste van die tyd nie aan voldoen nie en baie keer doen mense nie wat hulle gesê het hulle sal den nie. Wat maak ons dan met die gaping?
Kan iemand jou ooit forseer om 'n sekere reaksie of optrede in die gaping tussen jou verwagting en ervaring te sit?
Paulus redeneer dat ons KIES om die 'beste te glo' wanneer iemand 'n gaping veroorsaak tussen ons verwagting en ons ervaring van hulle, of ons kies om die 'slegste te verwag'.
Om die beste te glo beteken - "ek glo jy het 'n goeie verduideliking vir hoekom daar 'n gaping tussen my verwagting van jou en my ervaring van jou is."
Hoe het dit al verhoudings in jou lewe beïnvloed wanneer jy ervaar het dat die ander persoon jou nie vertrou nie, of agterdogtig is oor jou? Het dit die verhouding goed gedoen?
Paulus sê dat die liefde altyd probeer om die integriteit van 'n verhouding te behou, omdat verhoudings vir ons as mense, en veral vir Christene, so belangrik is - dit beteken ons vreet so bietjie meer op en buig so bietjie meer en gee so bietjie meer toe as die gemiddelde mens. Maar as ons nie meer kan buig nie, dan kies ons om te konfronteer - terwyl ons steeds die beste glo en hoop.
Hier is 5 commitments wat sal help met 'n uitleef van Paulus se raad oor verhoudings - gesels so bietjie oor elkeen en of jy dink dit sal jou kan help of nie.
Lees Jakobus 1:22- wat staan vir jou uit van hierdie vers?
Hoekom is dit so belangrik om nie net te hoor nie, maar ook te doen?
Ons is besig met 'n reeks om te hoor en doen.
Wanneer laas het jy gerus?
Hoe lyk jou rus dag in jou weeklikse ritme?
Wanneer ons aan die wêreld dink en die manier waar mens net meer en meer moet doen met minder en minder tyd - is ons as gelowiges se verstaan van tyd baie belangrik - omrede God self ook 'n gereelde rusdag ingestel het in Genesis 2:1-3. Hoekom sien baie mense dit as teen die normale vloei van die lewe?
Een van die nadele van menswees is dat soveel mense dink hulle is immuun teen uitbranding. Die realiteit is dat niemand 'n bate is as hy of sy uitgebrand het nie.
Tog dink soveel mense dat hul besige program 'n status simbool is. Hoe kan mens jouself en ander beskerm teen hierdie gevaar?
Lees die volgende 3 hoofstukke in die Bybel:
Wat staan vir jou uit in die storie van Elia veral as jy dink aan 19:1-5?
Hoekom dink jy het Elia uitgebrand?
Lang afstand atelete noem dit "hitting the wall". Wat is daar tans in jou lewe wat jy meer of minder van moet doen sodat jy nie die "wall" tref soos Elia nie?
Hoekom is 'n gereelde rusdag belangrik vir gelowiges?
Wat staan vir jou uit in die manier hoe Jesus gerus het?
Wat keer jou om te rus?
Mag jy opnuut besef dat te besig wees nie 'n geskenk van God is nie - dit lei net tot uitbranding.
Mag jy opnuut besef hoe belangrik rus is.
Onthou om rus deel te maak van jou weeklikse ritme.
Lees Jakobus 1:22 - wat staan vir jou uit in hierdie stuk teks?
Ons is besig met 'n reeks wat gaan oor die beginsel om nie net te hoor nie, maar om te hoor en te doen.
Wat het jy die laaste tyd gehoor in God se woord en nie gedoen nie?
Hierdie week fokus ons op sonde belydenis.
Wanneer ons oor sonde belydenis praat is daar drie belangrike teks gedeeltes waarna ons eers moet kyk.
Lees die volgende drie teks gedeeltes:
Wat staan vir jou uit in hierdie teks gedeeltes as jy dink aan sonde belydenis?
Ons gaan hierdie week kyk na die beginsel en aksie van sonde belydenis vanuit die Ou en Nuwe Testament.
God gee vir die Israeliete 'n lewensles in Numeri. Hoe lyk jou belydenis van sonde tans?
Is dit iets wat jy net teenoor God bely of herstel jy ook jou fout?
Sommige foute is nie herstelbaar, bv. vanuit 'n finansiële perspektief, nie, maar verg steeds 'n mondelinge verskoning.
Wat staan vir jou uit in hierdie gedeelte van Saggeus se storie?
Om in die teenwoordigheid van die Here Jesus te wees het die neiging om my en jou bewus te maak van ons foute.